Neuvoston 16 päivänä joulukuuta 1996 vahvistama YHTEINEN KANTA (EY) N:o 8/97 Euroopan parlamentin ja neuvoston direktiivin 96/.../EY antamiseksi sijoituspalveluyritysten ja luottolaitosten omien varojen riittävyydestä annetun neuvoston direktiivin 93/6/ETY ja sijoituspalveluista arvopaperimarkkinoilla annetun neuvoston direktiivin 93/22/ETY muuttamisesta



Virallinen lehti nro C 069 , 05/03/1997 s. 0001



Neuvoston 16 päivänä joulukuuta 1996 vahvistama YHTEINEN KANTA (EY) N:o 8/97 Euroopan parlamentin ja neuvoston direktiivin 96/. . ./EY antamiseksi sijoituspalveluyritysten ja luottolaitosten omien varojen riittävyydestä annetun neuvoston direktiivin 93/6/ETY ja sijoituspalveluista arvopaperimarkkinoilla annetun neuvoston direktiivin 93/22/ETY muuttamisesta (97/C 69/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan ensimmäisen ja kolmannen virkkeen, ottavat huomioon komission ehdotuksen (1), noudattavat perustamissopimuksen 189 b artiklassa määrättyä menettelyä (2), sekä katsovat, että täytäntöönpanotoimenpiteet ovat tarpeen arvopapereita, arvopaperimarkkinoita ja arvopaperinvälittäjiä koskevien direktiivien soveltamiseksi, erityisesti ottaen huomioon tarpeen mukauttaa direktiivit rahoitusalan kehitykseen, direktiivin 93/6/ETY (3) 10 artiklassa ja direktiivin 93/22/ETY (4) 29 artiklassa neuvosto on pidättänyt itselleen toimivallan antaa täytäntöönpanotoimenpiteitä, kunnes annetaan uusi säädös, jonka mukaisesti komissio voi käyttää kyseistä toimivaltaa, perustamissopimuksen 145 artiklan kolmannen luetelmakohdan mukaisesti neuvosto siirtää komissiolle toimivallan antamiensa sääntöjen täytäntöönpanoon, kyseisten direktiiviehdotusten toisessa käsittelyssä Euroopan parlamentti vaati kyseisen toimivallan siirtämistä komissiolle, tätä varten on tarpeen perustaa arvopaperikomitea avustamaan komissiota kyseisillä aloilla; lisäksi komitealla olisi oltava neuvoa-antava tehtävä sekä jo annettujen direktiivien soveltamisessa että alan uusien ehdotusten valmistelussa, on aiheellista toteuttaa täytäntöönpanotoimenpiteet komissiolle siirretyn täytäntöönpanovallan käyttämisestä 13 päivänä heinäkuuta 1987 tehdyn neuvoston päätöksen 87/373/ETY (5) 2 artiklassa määrättyä menettelyä III koskevan vaihtoehdon b menettelytapasääntöjen mukaisesti, tämän vuoksi direktiivejä 93/6/ETY ja 93/22/ETY olisi muutettava siten, että korvataan edellä mainitut 10 ja 29 artikla uudella arvopaperikomitean perustamista koskevalla artiklalla, jossa komission tehtäväksi annetaan kyseisten direktiivien mukauttaminen tekniikan kehitykseen kyseisen komitean avustamana, arvopaperikomitean perustaminen edellyttää direktiivien 93/6/ETY ja 93/22/ETY sisältämien joidenkin sellaisten säännösten muuttamista, jotka ovat voimassa tämän komitean perustamiseen asti, on suotavaa, että arvopapereita, arvopaperimarkkinoita ja arvopaperinvälittäjiä koskevia asioita tarkasteltaessa toimivaltaiset viranomaiset ja komissio vaihtavat näkemyksiä; on aiheellista antaa tämä tehtävä myös arvopaperikomitealle, ja muutamat arvopaperikomitean käsiteltäväksi saatettavat kysymykset liittyvät hankkeisiin tai aloihin, jotka koskevat muita neuvoston perustamia komiteoita, erityisesti direktiivillä 77/780/ETY (6) perustettua neuvoa-antavaa pankkikomiteaa ja direktiivillä 91/675/ETY (7) perustettua vakuutuskomiteaa ja myös päinvastoin; tällaisissa tapauksissa arvopaperikomitean ja kyseisten muiden komiteoiden olisi oltava tiiviissä yhteistyössä, OVAT ANTANEET TÄMÄN DIREKTIIVIN: 1 artikla Muutetaan direktiivi 93/6/ETY seuraavasti: 1) Poistetaan 2 artiklan 12 alakohdan viidennestä alakohdasta sanat "neuvostolle ja" sekä lisätään sanan "komissiolle" jälkeen sanat ", ja komissio antaa asiasta tiedon 10 a artiklassa tarkoitetulle arvopaperikomitealle,". 2) Korvataan 7 artiklan 3 kohdan seitsemännessä luetelmakohdassa sanat "neuvostoon ja komissioon" sanoilla "arvopaperikomiteaan". 3) Korvataan 7 artiklan 9 kohdan kolmannessa virkkeessä sana "neuvostolle" sanalla "arvopaperikomitealle". 4) Poistetaan liitteessä III olevasta 9 kohdasta sanat "neuvostolle ja" sekä lisätään sanan "komissiolle" jälkeen sanat ", ja komissio antaa asiasta tiedon arvopaperikomitealle,". 5) Poistetaan liitteessä VI olevassa 9 kohdassa sanat ", jotka ne antavat neuvostolle ja komissiolle tiedoksi," ja lisätään sanojen "Toimivaltaiset viranomaiset vahvistavat menetelmät" jälkeen sanat "(jotka ne antavat komissiolle tiedoksi ja jotka komissio vuorostaan antaa arvopaperikomitealle tiedoksi)". 6) Korvataan 10 artikla seuraavilla kolmella artiklalla: "10 artikla Tähän direktiiviin seuraavilla aloilla tehtävät tekniset mukautukset tehdään 10 a artiklassa säädettyä menettelyä noudattaen: - edellä 2 artiklassa olevien määritelmien selventäminen sen varmistamiseksi, että tätä direktiiviä sovelletaan yhteisössä yhdenmukaisesti, - edellä 2 artiklassa olevien määritelmien selventäminen rahoitusmarkkinoiden kehittymisen ottamiseksi huomioon, - edellä 3 artiklassa säädettyjen perustamispääomien määrien sekä 4 artiklan 6 kohdassa tarkoitetun määrän muuttaminen talous- ja rahoitusalan kehityksen ottamiseksi huomioon, ja - sanaston yhdenmukaistaminen ja määritelmien muotoilu yhdenmukaiseksi laitoksia ja niihin liittyviä seikkoja koskevien myöhempien säännösten kanssa. 10 a artikla 1. Komissiota avustaa arvopaperikomitea, tässä artiklassa `komitea`, joka muodostuu jäsenvaltioiden edustajista ja jonka puheenjohtajana on komission edustaja. 2. Komitea vahvistaa työjärjestyksensä. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan sanotussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä. 10 b artikla 1. Arvopaperikomitea tutkii puheenjohtajansa tai jäsenensä pyynnöstä kaikki kysymykset, jotka liittyvät arvopapereita, arvopaperimarkkinoita ja arvopaperinvälittäjiä koskevien yhteisön säännösten soveltamiseen. Komissio voi myös kuulla komiteaa uusista ehdotuksista, joita se aikoo antaa neuvostolle arvopapereiden, arvopaperimarkkinoiden ja arvopaperinvälittäjien alalla tapahtuvaa myöhempää yhteensovittamista varten. 2. Komitea ei käsittele yksittäisiä tapauksia koskevia erityiskysymyksiä." 2 artikla Muutetaan direkttivi 93/22/ETY seuraavasti: 1) Korvataan 7 artiklan 1 kohta seuraavasti: "1. Jäsenvaltioiden toimivaltaisten viranomaisten on ilmoitettava komissiolle: a) toimiluvan myöntämisestä sellaiselle suoraan tai välillisesti omistetulle tytäryritykselle, jonka emoyritykseen sovelletaan kolmannen maan lakia. Komissio antaa tästä tiedon direktiivin 93/6/ETY (*) 10 a artiklalle perustetulle arvopaperikomitealle; b) jos tällainen emoyritys hankkii sellaisen osuuden yhteisön sijoituspalveluyrityksestä, että jälkimmäisestä tulee sen tytäryritys. Komissio antaa tästä tiedon arvopaperikomitealle. Jos toimilupa myönnetään suoraan tai välillisesti omistetulle tytäryritykselle, jonka emoyrityksistä yhteen tai useampaan sovelletaan kolmannen maan lakia, toimivaltaisten viranomaisten on eriteltävä yritysryhmän rakenne komissiolle osoitettavassa ilmoituksessa. (*) EYVL N:o L 141, 11.6.1993, s. 1, dirketiivi sellaisena kuin se on muutettuna direktiivillä 96/EY (ks. tämän virallisen lehden s. . . .)". 2) Korvataan 29 artikla kolmella artiklalla seuraavasti: "29 artikla Tähän direktiiviin seuraavilla aloilla tehtävät tekniset mukautukset annetaan 29 a artiklassa säädettyä menettelyä noudattaen: - liitteen C osassa olevan luettelon laajentaminen, - liitteen luettelojen sanaston mukauttaminen rahoitusmarkkinoiden kehitykseen, - alat, joilla toimivaltaisten viranomaisten on vaihdettava 23 artiklassa lueteltuja tietoja, - määritelmien selventäminen tämän direktiivin yhdenmukaisen soveltamisen varmistamiseksi yhteisössä, - määritelmien selventäminen rahoitusmarkkinoiden kehityksen huomioon ottamiseksi tämän direktiivin soveltamisessa, - sanaston yhdenmukaistaminen sekä määritelmien muotoilua yhdenmukaiseksi sijoituspalveluyrityksiä ja niihin liittyviä seikkoja koskevien myöhempien toimenpiteiden kanssa, ja - muut 7 artiklan 5 kohdassa säädetyt tehtävät. 29 a artikla 1. Komissiota avustaa direktiivin 93/6/ETY 10 a artiklassa perustettu arvopaperikomitea, jäljempänä tässä artiklassa `komitea`. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan sanotussa artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä. 29 b artikla 1. Arvopaperikomitea tutkii puheenjohtajansa tai jäsenensä pyynnöstä kaikki kysymykset, jotka liittyvät arvopapereita, arvopaperimarkkinoita ja arvopaperinvälittäjiä koskevien yhteisön säännösten soveltamiseen. Komissio voi myös kuulla komiteaa uusista ehdotuksista, joita se aikoo antaa neuvostolle arvopapereiden, arvopaperimarkkinoiden ja arvopaperinvälittäjien alalla tapahtuvaa myöhempää yhteensovittamista varten. 2. Komitea ei käsittele yksittäisiä tapauksia koskevia erityiskysymyksiä." 3 artikla Tämä direktiivi tulee voimaan kolmen kuukauden kuluttua sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 253, 29.9.1995, s. 19. (2) Euroopan parlamentin lausunto, annettu 9 päivänä toukokuuta 1996 (EYVL N:o C 152, 27.5.1996, s. 19), neuvoston yhteinen kanta, vahvistettu 16 päivänä joulukuuta 1996, ja Euroopan parlamentin päätös, tehty . . . päivänä . . . kuuta 1996 (ei vielä julkaistu virallisessa lehdessä). (3) EYVL N:o L 141, 11.6.1993, s. 1. (4) EYVL N:o L 141, 11.6.1993, s. 27, direktiivi sellaisena kuin se on muutettuna Euroopan parlamentin ja neuvoston direktiivillä 95/26/EY (EYVL N:o L 168, 18.7.1995, s. 7). (5) EYVL N:o L 197, 18.7.1987, s. 33. (6) EYVL N:o L 322, 17.12.1977, s. 30, direktiivi sellaisena kuin se on viimeksi muutettuna direktiivillä 95/26/EY (EYVL N:o L 168, 18.7.1995, s. 7). (7) EYVL N:o L 374, 31.12.1991, s. 32. NEUVOSTON PERUSTELUT I. JOHDANTO 1. Komissio esitti neuvostolle 17 päivänä heinäkuuta 1995 ehdotuksen sijoituspalveluyritysten ja luottolaitosten omien varojen riittävyydestä 15 päivänä maaliskuuta 1993 annetun neuvoston direktiivin 93/6/ETY ja sijoituspalveluista arvopaperimarkkinoilla 10 päivänä toukokuuta 1993 annetun neuvoston direktiivin 93/22/ETY muuttamisesta, joka perustui EY:n perustamissopimuksen 57 artiklan 2 kohtaan. Euroopan parlamentti antoi lausuntonsa 9 päivänä toukokuuta 1996. Kyseisen lausunnon pohjalta komissio esitti muutetun ehdotuksen 20 päivänä kesäkuuta 1996. 2. Neuvosto vahvisti 16 päivänä joulukuuta 1996 yhteisen kantansa perustamissopimuksen 189 b artiklan mukaisesti. II. TAVOITE Ehdotuksessapyritään perustamaan arvopaperikomitea ja siirtämään direktiivin 93/6/ETY 10 artiklassa ja direktiivin 93/22/ETY 29 artiklassa tarkoitettua toimivaltaa komissiolle, jota kyseinen komitea avustaa, sekä muuttamaan näissä direktiiveissä säädettyjä tiedoksiantamisjärjestelyjä. III. YHTEISEN KANNAN ERITTELY 1. Komitealla on kaksi ensisijaista tehtävää: - säätelevä tehtävä, jonka mukaisesti se avustaa komissiota silloin, kun neuvosto on siirtänyt tälle toimivallan arvopaperialalla antamiensa säädösten täytäntöönpanon osalta, - neuvoa-antava tehtävä, jonka mukaisesti se tarkastelee jo annettujen direktiivien soveltamista ja avustaa komissiota alan uusien lainsäädäntöehdotusten valmistelussa. 2. Yhteisessä kannassa säilytetään komission alkuperäisen ja muutetun ehdotuksen olennainen pyrkimys, mutta siinä on joitakin muutoksia, jotka esitetään jäljempänä, yhdenmukaisuuden varmistamiseksi yhteisön voimassa olevaan lainsäädäntöön nähden. A. Johdanto-osan kappaleet Lukuun ottamatta komission muutetun ehdotuksen johdanto-osan kappaleisiin liittyviä muutoksia, jotka aiheutuvat artikla-osaan tehdyistä muutoksista, yhteisen kannan johdanto-osan kappaleissa: - ei ole mukana komission muutetun ehdotuksen ensimmäistä johdanto-osan kappaletta, jota neuvosto pitää tarpeettomana, - korostetaan uudessa kymmenennessä johdanto-osan kappaleessa yhteistyön tarvetta arvopaperikomitean ja neuvoa-antavan pankkikomitean sekä vakuutuskomitean kanssa, - ei ole mukana sellaista johdanto-osan kappaletta, joka koskisi Euroopan parlamentin, neuvoston ja komission yhteistä toimintatapaa (modus vivendi) täytäntöönpantaessa sellaisia toimenpiteitä, jotka liittyvät perustamissopimuksen 189 b artiklassa määrättyä menettelyä noudattaen annettuihin säädöksiin (1), koska neuvosto pitää tällaista johdanto-osan kappaletta tarpeettomana; näin ollen yhteiseen kantaan ei sisälly Euroopan parlamentin ehdottamaa tarkistusta n:o 2. B. Artikla-osa Tekstin avoimuuden lisäämiseksi yhteisen kannan artikloihin 1 ja 2 on uudelleen ryhmitelty kaikki direktiiviä 93/6/ETY ja direktiiviä 93/22/ETY koskevat muutokset, ja ne esitetään muutettavan direktiivin artiklojen mukaisessa järjestyksessä. Komission muutetun ehdotuksen 3 ja 4 artikla on näin ollen sisällytetty yhteisen kannan 2 ja 1 artiklaan. Oikeudellisen epäselvyyden välttämiseksi yhteisessä kannassa selvennetään sitä, että perustetaan ainoastaan yksi arvopaperikomitea. Komitean perustamista ja työjärjestystä koskevat säännökset ovat näiden ollen direktiivissä 93/6/ETY, kun taas direktiivin 93/22/ETY menettelytapoja koskevien artikloiden nojalla ei perusteta komiteaa, vaan niissä viitataan direktiivin 93/6/ETY 10 a artiklan nojalla perustettuun komiteaan. Direktiivillä 77/780/ETY (2) perustetun neuvoa-antavan pankkikomitean ja direktiivillä 91/675/ETY (3) perustetun vakuutuskomitean mukaisten ennakkotapausten seuraamisen huomioon ottamiseksi mahdollisimman tarkoin yhteisen kannan tekstiin otettiin neuvoston päätöksessä 87/373/ETY (4) määrätty menettelyä III koskeva vaihtoehto b, ja johdanto-osan kappaleita mukautettiin vastaavasti. Näin ollen yhteiseen kantaan ei sisälly Euroopan parlamentin ehdottamia tarkistuksia n:o 1, 3 ja 4, jotka kaikki koskivat komiteamenettelyn valintaa. Direktiivin 93/6/ETY uusi 10 b artikla ja direktiivin 93/22/ETY uusi 29 b artikla on mukautettu direktiivin 91/675/ETY vastaavaan artiklaan (3 artikla) siten, että komitean neuvoa-antavaa tehtävää on korostettu, ja vastaavaa johdanto-osan kappaletta on muutettu tämän mukaisesti. Direktiivin 91/675/ETY mukaisesti yhteisessä kannassa tulee direktiivin 93/6/ETY uuden 10 a artiklan 2 kohdassa esille myös se, että uusi arvopaperikomitea vahvistaa työjärjestyksensä. Komission muutettuun ehdotukseen verrattuna yhteisessä kannassa on myös lisätty joitakin teknisiä muutoksia direktiivin 93/6/ETY 2 artiklan 12 kohdan viidenteen alakohtaan, 7 artiklan 9 kohtaan, liitteessä III olevaan 9 kohtaan ja liitteessä VI olevaan 9 kohtaan, joita neuvosto pitää tarpeellisina arvopaperikomitean perustamisen vuoksi. Lopuksi yhteisessä kannassa otetaan käyttöön säännös, joka koskee direktiivin voimaantuloa. IV. PÄÄTELMÄT Neuvosto katsoo, että kaikki komission ehdotukseen tehdyt muutokset noudattavat täysin direktiivin tavoitteita. Komission ehdotuksesta poikkeavan komiteamenettelyn valinnan sekä arvopaperikomitean neuvoa-antavan tehtävän korostamisen avulla pyritään varmistamaan mahdollisimman suuri yhdenmukaisuus niihin samanlaisiin komiteoihin nähden, joita on perustettu rinnakkaisilla pankki- ja vakuutusaloilla. (1) EYVL N:o C 293, 8.11.1995, s. 1. (2) EYVL N:o L 322, 17.12.1977, s. 30. (3) EYVL N:o L 374, 31.12.1991, s. 32. (4) EYVL N:o L 197, 18.7.1987, s. 33.